Í tilefni af heimsókn forseta Slóveníu , dr. Danilo Türk , skipulagði Íslandsstofa í samvinnu við utanríkisráðuneyti Slóveníu viðskiptaráðstefnu þar sem komið var á samböndum milli íslenskra fyrirtækja og fjölda slóvenskra fyrirtækja sem voru í sendinefnd sem fylgdi forsetanum . Í tilefni af heimsókn forseta Slóveníu , dr. Danilo Türk , skipulagði Íslandsstofa í samvinnu við utanríkisráðuneyti Slóveníu viðskiptaráðstefnu þar sem komið var á samböndum milli íslenskra fyrirtækja og fjölda slóvenskra fyrirtækja sem voru í sendinefnd sem fylgdi forsetanum . Var fundurinn haldinn á Radisson Blu Hótel Sögu miðvikudaginn 4. maí . Meginmarkmið fundarins var að bjóða fulltrúum frá áhugasömum fyrirtækjum á Íslandi til fundar við fulltrúa slóvensku fyrirtækjanna til að ræða mögulega samstarfsfleti . Stór hluti sendinefndarinnar , sem taldi 25 fyrirtæki , var hingað kominn til að kynna sér orkumál og nýtingu Íslendinga á endurnýjanlegum orkugjöfum . Einnig voru með í för fyrirtæki úr öðrum greinum , s.s. bankastarfsemi , heilbrigðisþjónustu , upplýsingatækni , málmtækni og fjarskiptum . Ráðstefnan hófst með ávörpum forseta Íslands , Ólafs Ragnars Grímssonar og forseta Slóveníu , dr. Danilo Türk . Tækifærið var notað til að undirrita tvo samninga , annarsvegar milli fyrirtækisins Duol and Hveragerðisbæjar um kaup á íþróttahúsi og hinsvegar milli verkfræðistofunnar Mannvit and Geoeks um ráðgjöf við vinnslu á jarðhita í Slóveníu . Að loknu stuttu hléi kynnti Kristinn Hafliðason hjá Íslandsstofu lykilþætti í íslensku viðskiptaumhverfi og Petra Ambrožic frá JAPTI kynnti slóvenskt viðskiptaumhverfi . Því næst áttu fulltrúar rúmlega 30 íslenskra fyrirtækja árangursríka fundi með slóvensku fyrirtækjunum og er talið að stofnað hafi verið til margra viðskiptasambanda . Í framhaldi af viðskiptaráðstefnunni var fastmælum bundið að kannað skyldi með áhuga á skipulagi á viðskiptasendinefnd frá Íslandi til Slóveníu .